CELEX: 62015TN0669
Language: el
Date: 2015-10-09 00:00:00
Title: Υπόθεση T-669/15: Προσφυγή της 9ης Οκτωβρίου 2015 — Lysoform Dr. Hans Rosemann κ.λπ. κατά ECHA

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/80
            
         Προσφυγή της 9ης Οκτωβρίου 2015 — Lysoform Dr. Hans Rosemann κ.λπ. κατά ECHA
   (Υπόθεση T-669/15)
   (2016/C 048/88)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Lysoform Dr. Hans Rosemann GmbH (Βερολίνο, Γερμανία), Ecolab Deutschland GmbH (Monheim, Γερμανία), Schülke & Mayr GmbH (Norderstedt, Γερμανία), Diversey Europe Operations BV (Άμστερνταμ, Κάτω Χώρες) (εκπρόσωποι: K. Van Maldegem, M. Grunchard, δικηγόροι, και P. Sellar, Solicitor)
   
      Καθού: Ευρωπαϊκός Οργανισμός Χημικών Προϊόντων (ECHA)
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να κρίνει την προσφυγή παραδεκτή και βάσιμη·
            
         
               —
            
            
               να ακυρώσει την απόφαση του Ευρωπαϊκού Οργανισμού Χημικών Προϊόντων ως προς την εγγραφή της εταιρίας BASF στον κατάλογο δραστικών ουσιών και προμηθευτών του άρθρου 95 του κανονισμού (ΕΕ) 528/2012 (1)· και
            
         
               —
            
            
               να καταδικάσει τον ECHA στα δικαστικά έξοδα.
            
         
      Λόγοι και κύρια επιχειρήματα
   
   Οι προσφεύγουσες υποστηρίζουν ότι ο ECHA, περιλαμβάνοντας μια εταιρία στον κατάλογο του άρθρου 95 του κανονισμού (ΕΕ) 528/2012 ως προς συγκεκριμένη ουσία, παραβίασε τη νομοθεσία. Η παραβίαση αυτή στηρίζεται σε τρεις λόγους.
   
               1.
            
            
               Με τον πρώτο λόγο προβάλλεται ότι ο ECHA εφάρμοσε εσφαλμένα τους κανόνες κατά τους οποίους η εταιρία πρέπει να υποβάλλει πλήρη φάκελο βάσει του άρθρου 95, παράγραφος 1, του κανονισμού (ΕΕ) 528/2012.
            
         
               2.
            
            
               Με τον δεύτερο λόγο προβάλλεται ότι ο ECHA μεταχειρίστηκε με διαφορετικό τρόπο εταιρίες που βρίσκονταν στην ίδια κατάσταση.
            
         
               3.
            
            
               Με τον τρίτο λόγο προβάλλεται ότι ο ECHA, κατά παράβαση όσων απαιτεί ο κανονισμός (ΕΕ) 528/2012, δεν εξασφάλισε την ύπαρξη ισότιμων συνθηκών μεταξύ των εταιριών που έλαβαν μέρος στο πρόγραμμα αξιολογήσεως της συγκεκριμένης ουσίας και των λοιπών εταιριών.
            
         
      (1)  Κανονισμός (ΕΕ) 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ L 167, σ. 1).